**Recomandari cu caracter general de combatere a caniculei**

**La picnic:**

* **Temperaturile ridicate determină foarte multe persoane să caute confortul zonelor de agrement lucru care presupune în cele mai multe cazuri, folosirea focului. Acesta nu trebuie făcut oriunde şi în orice condiţii.**
* **Focul deschis se poate folosi numai în vetrele special amenajate sau la o distanţăde min. 100 m de marginea (liziera) pădurii. Se va curăţa vegetaţia din jurul vetrei iar focul va fi supravegheat permanent.**
* **Copiii vor fi supravegheaţi pentru a nu transporta jar sau alte sau alte materiale aprinse în afara vetrei de foc.**
* **La plecare focul va fi stins prin stropirea cu apă a jarului până la răcirea totală a acestuia, lucru absolut necesar datorită posibilităţii reaprinderii acestuia la orice adiere de vânt.**
* **Profesorii şi educatorii care însoţesc grupurile de elevi în excursii vor stabili măsuri de supraveghere a elevilor şi interzicerea fumatului.**

**Protecţia copiilor aflaţi în tabere:**

* **Asigurarea condiţiilor corespunzptoare de cazare şi alimentaţie.**
* **Hidratarea corespunzătoare.**
* **Supravegherea permanentă a copiilor, locul de joacă va fi amplasat la umbră.**
* **Scăldatul, acolo unde este cazul, va fi făcut sub absoluta supraveghere a însoţitorului.**

**Fumatul:**

* **Trebuie manifestată o grijă deosebită la fumat (mai ales la aruncarea resturilor de ţigări şi chibrituri), la executarea lucrărilor de sudură şi la desfăşurarea oricăror activităţi ce pot produce aprinderea diverselor materiale.**

**Depozitare:**

* **Se impune respectarea cu stricteţe a regulilor privind manipularea substanţelor cu risc ridicat de incendiu sau explozie. Recipientele cu gaze lichefiate (GPL, oxigen, etc) trebuie protejate de influenţa directă a razelor solare sau stropite perioadic cu jeturi de apă pentru răcire.**
* **La depozitarea unor materiale (furaje, cărbune, rumeguş, bumbac), trebuie avut în vedere faptul că acestea în condiţii specifice de temperatură şi umiditate, se pot autoaprinde.**
* **De asemena pe timpul transportului furajelor cu autovehicule trebuie avut în vedere buna funcţionare a acestora şi dotarea lor cu materiale de stingere.**

**Administraţiile publice locale au obligaţia să ia următoarele măsuri:**

* **afişarea în locurile des frecventate de cetăţeni a regulilor şi măsurilor de prevenire şi stingere a incendiilor specifice acestei perioade.**
* **stabilirea locurilor unde se pot efectua lucrări cu foc deschis şi persoanele desemnate să supravegheze.**
* **interdicăia utilizării focului deschis în apropierea locuinţelor, anexelor gospodăreşti şi a depozitelor de furaje, pe terenuri acoperite de vegetaţie uscată mai ales când sunt amplasate în apropiere de păduri, plantaţii sau obiective cu risc ridicat de incendiu.**
* **atenţionarea împreună cu administratorii fondului silvic, a celor ce tranzitează pădurea sau desfăşoară activităţi în acest areal, asupra consecinţelor pe care le pot avea folosirea focului deschis sau fumatul în pădure (în pădure focul se va face în locuri special amenajate iar dacă acestea nu există focul se va face în locuri cât mai îndepărtate de arbori şi vegetaţie; la plecare se va stinge jarul!).**